laion/Wikipedia-Exotic huggingface dataset:
ზემო აკეთი

ზემო აკეთი — სოფელი გურიის მხარის ლანჩხუთის მუნიციპალიტეტში, აკეთის თემში (სოფლები: გაგური, ზემო აკეთი, ქვემო აკეთი, ჭანჭათი). მდებარეობს გურიის ქედის სამხრეთ კალთაზე, ზღვის დონიდან 240 მ., ლანჩხუთიდან 9 კმ. სოფელში არის თიხნარი მიწა. სოფელში დგას XIX საუკუნის აკეთის წმინდა გიორგის ეკლესია. სოფელში არის საჯარო სკოლა. ქართული საბჭოთა ენციკლოპედია, ტ. 4, თბ., 1979. — გვ. 506. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ საგანმანათლებლო დაწესებულებების კატალოგი. დაარქივებულია ორიგინალიდან — 2020-09-22. ციტირების თარიღი: 2018-12-25. ↑ «Кавказский календарь» на 1912 год
ვან-ზომლეთი

ვან-ზომლეთი — თემი ჩოხატაურის მუნიციპალიტეტში. მდებარეობს მდინარე სუფსის მარჯვენა სანაპიროზე, გურიის ქედის სამხრეთით. შედგება სოფლებისგან: ვანი და ზომლეთი. ცალკე სასოფლო საბჭოდ გამოყოფამდე სოფლები ვანი და ზომლეთი შედიოდნენ აკეთის სასოფლო საზოგადოებაში. 2014 წლის აღწერის მიხედვით თემის მოსახლეობა შეადგენს 614 ადამიანს.
ვანი (ჩოხატაურის მუნიციპალიტეტი)

ვანი — სოფელი საქართველოში (გურიის მხარე), ჩოხატაურის მუნიციპალიტეტში (ვან-ზომლეთის ადმინისტრაციული ერთეული). ვანი მდებარეობს საირაოს სერზე (გურიის ქედის შუა მონაკვეთი), მდინარე სუფსის ხეობაში, ზღვის დონიდან 240 მეტრზე, ჩოხატაურიდან 14 კილომეტრში. სოფელში იდგა გვიანდელი შუა საუკუნეების ეკლესია, სადაც ინახებოდა ლაზარე ხავთასის მიერ გადაწერილი XVI-XVII საუკუნეების კურთხევანი (ხელნაწერი H 3027). შედიოდა აკეთის სასოფლო საზოგადოებაში. სოფელში მოქმედებს სკოლა, სადაც ასწავლიდა არსენ წითლიძე, გურიის სახალხო ბიბლიოთეკის ერთ-ერთი დამაარსებელი. 2014 წლის აღწერის მონაცემებით სოფელში ცხოვრობს 333 ადამიანი. სოფელში დაიბადა ამბაკო შალიკაშვილი, 1841 წლის გურიის აჯანყების ხელმძღვანელი. ქართული საბჭოთა ენციკლოპედია, ტ. 4, თბ., 1979. — გვ. 291. ვანი // ენციკლოპედია „საქართველო“, ტ. 3, თბ., 2014. — გვ. ?. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ სახოკია თ., „მოგზაურობანი“, ბათუმი: „საბჭოთა აჭარა“, 1985. — გვ. 88. ↑ Кавказскій календарь на 1910 годъ, Тифлись, 1909, стр. 211. ↑ Кавказскій календарь на 1912 годъ, Тифлись, 1911, стр. 137. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ზომლეთი

ზომლეთი — სოფელი საქართველოში, გურიის მხარის ჩოხატაურის მუნიციპალიტეტში, ვან-ზომლეთის თემის ცენტრი (სოფლები: ვანი, ზომლეთი). მდებარეობს გურიის ქედის სამხრეთით, მდინარე სუფსის მარჯვნივ, ზღვის დონიდან 160 მ., ჩოხატაურიდან 17 კმ. სოფელი შედიოდა აკეთის სასოფლო საზოგადოებაში. სოფელში არის საჯარო სკოლა. 2014 წლის აღწერის მონაცემებით სოფელში ცხოვრობს 281 ადამიანი. ვლასა მგელაძე (1868-1943) — რევოლუციონერი, პოლიტიკოსი გრიგოლ ცინცაბაძე (1879-1938) — რევოლუციონერი, პოლიტიკოსი ნოე ზომლეთელი (1880-1938) — რევოლუციონერი, პოეტი, პედაგოგი სანდრო ეული (1890-1965) — პოეტი აკაკი მგელაძე (1912-1985) — მსახიობი ქართული საბჭოთა ენციკლოპედია, ტ. 4, თბ., 1979. — გვ. 529. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საგანმანათლებლო დაწესებულებების კატალოგი. დაარქივებულია ორიგინალიდან — 2020-08-11. ციტირების თარიღი: 2018-12-25. ↑ Кавказский календарь на 1910 год ↑ Кавказский календарь на 1912 год ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
პერსონალური კომპიუტერული თამაში

პერსონალური კომპიუტერული თამაში (აგრეთვე ცნობილი როგორც კომპიუტერული თამაში ან PC თამაში, შეიძლება იგულისხმებოდეს ვიდეო თამაშად) თამაში, რომელსაც თამაშობენ პერსონალურ კომპიუტერზე, ვიდეო კონსოლზე ან საარკადო მოწყობილობაზე. ასევე თამაშს რომელსაც თამაშობენ არა პერსონალურ კომპიუტერზე (PC), არამედ კონსოლზე მაგალითად: Xbox 360, PlayStation, Wii და სხვა) ჰქვია ვიდეო თამაში. ვიდეო თამაშების ინტერნეტ მაღაზია
ამაღლება (ჩოხატაურის მუნიციპალიტეტი)

ამაღლება — სოფელი საქართველოში, გურიის მხარის ჩოხატაურის მუნიციპალიტეტში, თემის ცენტრი (სოფლები: ამაღლება, სამება). მდებარეობს გურიის ქედის სამხრეთით, ზღვის დონიდან 200 მ., ჩოხატაურიდან 7 კმ, საჯავახოდან 27 კმ. სოფელში არის საჯარო სკოლა. 1880 წელს სოფელში გაიხსნა ორკლასიანი სკოლა, ხოლო 1914 წელს — სოფლის ბიბლიოთეკა. ამაღლების სასოფლო საზოგადოებაში 1883 წელს ცხოვრობდა 2212 ადამიანი, იდგა 5 ეკლესია და მოქმედებდა ერთი გურიის უდაბნოს მონასტერი. 1902 წელს საზოგადოებაში ცხოვრობდა 4215 ადამიანი. 1912 წელს სოფელში გაიხსნა საკრედიტო ამხანაგობა, რომელშიც 2000 ადამიანი იყო გაწევრებული. 1914 წელს ამაღლების სასოფლო საზოგადოებაში ცხოვრობდა 4501 ადამიანი. საბჭოთა პერიოდში ეწოდა განახლება. 2010 წლის 16 ნოემბერს დაუბრუნდა ძველი სახელწოდება. საბჭოთა პერიოდში განვითარებული იყო მეჩაიეობა, მესიმინდეობა, მეცხოველეობა. მოქმედებდა მუზეუმი. სოფელში იდგა ეკლესია, რომლის ადგილას ამჟამად არის საფლავები. შემორჩენილია ძველი ეკლესიის ფრაგმენტები და საფლავის ქვები. ერთ-ერთ ფრაგმენტზე გამოსახულია ორნამენტი და ჯვარი. ასევეა ქვის ფრაგმენტი, რომელზეც დასხმულია ცემენტი და ნახევრად ფარავს ქვაზე გამოსახულ ორნამენტს. სოფლის ცენტრში ასევე იდგა ძველი ეკლესია. შემორჩენილია ძველი ეკლესიის ქვები. ამ ქვების ნაწილით აუშენებიათ სკოლა, რომელიც შემდეგ დაანგრიეს. იქვე არის შენობა, რომელიც ასევე აუშენებიათ ამ ეკლესიის ქვებით. ამჟამად დარჩენილია ძველი ქვით ნაშენი შენობის ერთი გვერდი და უკანა მხარე, სადაც ორ ადგილას იკითხება ქვის ჩუქურთმებიანი ფრაგმენტები. ასევე ამ ძველი ეკლესიის ქვები გამოუყენებიათ საავადმყოფოს მშენებლობაზე. 2014 წლის აღწერის მონაცემებით სოფელში ცხოვრობს 598 ადამიანი. სოფელში დაიბადნენ: სილიბისტრო ჯიბლაძე (1859) — პოლიტიკოსი, საქართველოს დამფუძნებელი კრების წევრი; არჩილ დოლიძე (1870) — რევოლუციონერი, ბოლშევიკი; ნიკოლოზ დოლიძე (1872) — რევოლუციონერი; ანდრო დოლიძე (1878) — ბოლშევიკი, საბჭოთა პარტიული მოღვაწე; სიმონა დოლიძე (1885) — ფირალი, სოფელშივე დგას მისი ძეგლი. ქართული საბჭოთა ენციკლოპედია, ტ. 2, თბ., 1977. — გვ. 675. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საგანმანათლებლო დაწესებულებების კატალოგი[მკვდარი ბმული] ↑ Кавказский календарь на 1914 год ↑ Кавказский календарь на 1915 год ↑ საქართველოს პრეზიდენტის ბრძანებულება N925, 2010 წლის 16 ნოემბერი ↑ საქართველოს კულტურული მემკვიდრეობის პორტალი. დაარქივებულია ორიგინალიდან — 2019-09-30. ციტირების თარიღი: 2019-09-30. ↑ საქართველოს კულტურული მემკვიდრეობის პორტალი. დაარქივებულია ორიგინალიდან — 2019-09-30. ციტირების თარიღი: 2019-09-30. ↑ Кавказский календарь на 1910 год ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ზოროასტრიზმი

ზოროასტრიზმი (ატროშანი, მაზდეანობა) (სპარს. زرتشتی‌گری) — ირანული წარმოშობის დუალისტური რელიგია, წარმოადგენდა ოფიციალურ რელიგიას სასანიანთა იმპერიაში.ასევე მნიშვნელოვანი როლი შეასრულა სპარსეთის აქემენიანთა და პართთა იმპერიებში. ჩაისახა და აღმოცენდა სპარსეთში. რელიგიის დასაბამს წინასწარმეტყველ ზარათუშტრას მიაკუთვნებენ, რომელსაც დასავლეთში იცნობენ მისი სახელის ბერძნული ვერსიით — ზოროასტრით. მისი სახელის ეტიმოლოგია საკამათოა და რამდენიმე განსხვავებული ახსნა არსებობს. თანამედროვე სპარსული ფორმით წინასწარმეტყველის სახელი არის ზართოშთი (زرتشت). ზარათუშტრა ცხოვრობდა ძვ. წ. VII-VI სასუუკუნეებში. თუმცა პლატონი მას ძვ. წ. 64-ე საუკუნეს მიაკუთვნებს. ზარათუშტრამდე მაზდეანობა გავრცელებული იყო სპარსელების წინაპარ არიელებში. ზარათუშტრამ მისცა საბოლოო სახე მოძღვრებასა და ღვთისმსახურების წესებს. მას მიაწერენ გათას პოემების კრებულს, რომელიც მის მიმდევართა მიერ ზეპირსიტყვიერებით შემონახულ იქნა საუკუნეების განმავლობაში, ხოლო პართიელთა და სასანიდთა პერიოდში ავესტა (რომლის მთავარი ნაწილი გათასი იყო) ხელნაწერებში იქნა გადატანილი. ზოროასტრიზმის მიმდევართა გეოგრაფიული არეალი ერთ დროს ანატოლიიდან სპარსეთის ყურემდე იყო გადაჭიმული და მათი რიცხვი მილიონებს შეადგენდა. მისი მიმდევრები დღეს სამხრეთ აზიაში, ირანსა და ამ ხალხთა უცხო ქვეყნების დიასპორაში არც ისე მრავალრიცხოვანია, თუმცა რელიგია დღესაც ცოცხალი და დინამიურია. ის შეცვლილი სახითაა შემორჩენილი ინდოეთში, სადაც არსებობს ფასების სექტა, ასევე ირანში გებრების სექტა. ზოროასტრიზმის ელემენტებს შეიცავს ეზიდების რელიგიური პრაქტიკაც. ზოროასტრიზმში უმაღლესი ღვთაებაა აჰურა მაზდა. მას დასაბამიდანვე უპირისპირდება ბოროტების და წყვდიადის მეუფე აჰრიმანი. ბოროტებას და სიკეთეს შორის ეს დაპირისპირება მსოფლიოს განვითარების და ცივილიზაციის საფუძველია. აჰურა მაზდას გვერდით დგანანნ კეთილი ძალები მითრა, რომელიც აჰურა მაზდას შვილია, ციდან ჩამოვიდა და კაცის სახე მიიღო, ასევე კეთილი ანგელოზები ― აზატები. აჰრიმანთან არიან ბოროტი სულები: დევები და ეშმაკები. აჰურა მაზდას სიმბოლოა ცეცხლი. მაზდეანურ ტაძრებში, ათეშგებში, მუდმივად ენთო ცეცხლი საკურთხევლის წინ. არსების სერიით (ფუნქციითა და სტატუსით ანგელოზთა მსგავსად), რომლებიც აჰურა მაზდას (უზენაესი არსება) თანმხლები არიან და ქმნიან კეთილისმყოფელ შვიდეულს და მეორე ბოროტი და დესტრუქციული შვიდეულით. სწორედ ეს დაუსრულებელი კონფლიქტი ბოროტსა და კეთილს შორის განასხვავებს ზოროასტრიზმს სხვა მონოთეისტური მოძღვრებებისგან, რომელთაც მხოლოდ ერთი უზენაესი ძალა გააჩნიათ. ზოროასტრიზმი საქართველოში რელიგიები საქართველოში, თბ.: სახალხო დამცველის ბიბლიოთეკა, 2008. — გვ. 31, ISBN 978-9941-0-0902-0. შენგელია ლ., ქართული საბჭოთა ენციკლოპედია, ტ. 4, თბ., 1979. — გვ. 537. UNESCO-ს ზოროასტრიზმის პროექეტი «Благоверие» — რუსული ანჯომანის ოფიციალური საიტი. «Обыкновенный зороастризм» — ზოროასტრიული საზოგადოება. «Арийский простор» — ზოროასტრიული ტექსტები.
სამება (ჩოხატაურის მუნიციპალიტეტი)

სამება — სოფელი საქართველოში, გურიის მხარის ჩოხატაურის მუნიციპალიტეტში, ამაღლების თემში (სოფლები: ამაღლება, სამება). მდებარეობს მდინარე სუფსის ხეობაში, მის მარჯვნივ, გურიის ქედის სამხრეთ ფერდობზე, ზღვის დონიდან 220 მ., ჩოხატაურიდან 8 კმ., საჯავახოდან (რკინიგზის უახლოესი სადგური) 26 კმ. სოფლის უმაღლესი წერტილია მთა სამება (522 მ). სოფელში არის საჯარო სკოლა. სოფლის სასაფლაოზე იდგა სამების სახელობის ეკლესია, რომელიც წყაროებში 1871 წლიდან იხსენიება. ტაძარი 1920-იან წლებში დაანგრიეს. სასაფლაოზე დაკრძალულია იუნკერი მაკარ ბურჭულაძე. მის საფლავზე აღმართულია მემორიალური დაფა და ობელისკი. საბჭოთა პერიოდში განვითარებული იყო მეჩაიეობა, მოქმედებდა წვრილი საკედლე ბლოკების საამქრო, სკოლა, საბავშვო ბაღი, კულტურის სახლი, საავადმყოფო. ძველი ტაძრის ადგილზე აგებულია ახალი ჯვარ-გუმბათოვანი ეკლესია. 2014 წლის აღწერის მონაცემებით სოფელში ცხოვრობს 475 ადამიანი. სოფელში დაიბადა მწერალი და დრამატურგი სულიკო ჟღენტი. წარმოშობით სამებიდანაა საოპერო მომღერალი პაატა ბურჭულაძე. ქართული საბჭოთა ენციკლოპედია, ტ. 8, თბ., 1984. — გვ. 711. ↑ მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 26 ივლისი 2016. ↑ საგანმანათლებლო დაწესებულებების კატალოგი. დაარქივებულია ორიგინალიდან — 2020-11-24. ციტირების თარიღი: 2018-12-25. ↑ Кавказский календарь на 1872 год: 27-й год. გვ. 541 ↑ ეს სასწაული ჩოხატაურის რაიონის სოფელ სამებაში მოხდა დაარქივებული 2016-03-05 საიტზე Wayback Machine. გაზეთი „გურიის მოამბე“ ↑ Кавказский календарь на 1910 год ↑ Кавказский календарь на 1912 год ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
შუა ამაღლება

შუა ამაღლება, ყოფ. შუა განახლება — სოფელი საქართველოში, გურიის მხარის ჩოხატაურის მუნიციპალიტეტში. თემის ცენტრი (სოფელი შუა ამაღლება). მდებარეობს გურიის ქედის სამხრეთით, მდინარე სუფსის ხეობაში, ზღვის დონიდან 140 მ, ჩოხატაურიდან 4 კმ., საჯავახოდან (რკინიგზის უახლოესი სადგური) 24 კმ. სოფელში არის საჯარო სკოლა და საბავშვო ბაღი, დგას ჯვართამაღლების სახელობის ეკლესია. სოფელში ამზადებენ ქვის კეცებს. სოფლის ცენტრში დგას ეკლესია და სიმონა დოლიძის ძეგლი. სოფელი შუა ამაღლება შედიოდა ამაღლების სასოფლო საზოგადოებაში სოფლებთან ამაღლებასთან, ზემო და ქვემო ამაღლებასთან ერთად. საბჭოთა პერიოდში ჩამოყალიბდა ცალკე სასოფლო საბჭოდ და ეწოდა შუა განახლება. 1954—1986 წლებში შუა განახლების სასოფლო საბჭოში შედიოდა სოფელი გოგოლესუბანი. 2012 წელს ეწოდა კვლავ ძველი სახელი. მთავარი სტატია: უდაბნოს მონასტერი (გურია). სოფლის ჩრდილოეთით, ბურნათის მთაზე, მდებარეობს უდაბნოს მონასტერი. სამონასტრო კომპლექსი მოიცავს ორ ეკლესიას და კლდეში ნაკვეთ სენაკებს ბერთათვის. მონასტრის ერთი ეკლესია კლდეშია გამოკვეთილი. არქიტექტურული მონაცემებით ის VI საუკუნის მეორე ნახევარს მიეკუთვნება. 1910-იან წლებში სოფელში, თავად ერისთავის მამულში, აღმოჩნდა სამკურნალო მინერალური წყალი. 1950-80-იან წლებში მინერალურ წყალზე მოქმედებდა აბანოები, რომლებიც გამოიყენებოდა რევმატული, სახსრების, კანის, ოსტეოქონდროზის სამკურნალოდ. სოფელში დაიბადნენ: მიხეილ ჯიბუტი (დ. 1954) — ეკონომისტი, საქართველოს პარლამენტის ორი მოწვევის წევრი უდაბნოს მონასტერი მინერალური წყალი მინერალური წყლის აბანო სიმონა დოლიძის ძეგლი ქართული საბჭოთა ენციკლოპედია, ტ. 11, თბ., 1987. — გვ. 49. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოოს პრეზიდენტის ბრძანებულება N57, 2012 წლის 24 იანვარი ↑ Кавказский календарь на 1910 год ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ცხოვრების სიმულატორი თამაშები

ცხოვრების სიმულატორი თამაშები (ან ხელოვნური ცხოვრების თამაშები) — სიმულატორი თამაში, რომელშიც მოთამაშე აკონტროლებს ერთს ან მეტ ხელოვნორ სიცოცხლის ფორმას. ცხოვრების სიმულატორი თამაში შეიძლება განსაზღვრავდეს ინდივიდუალთა შორის ურთიერთოას (ყველაზე ცნობილი ამგვარი თამაშებია „The Sims“, „The Sims 2“ და „The Sims 3“) ან ეკოსისტემის სიმულაცია. ეს დაყოფა ასევე ხშირად ითვალისწინებს დამაატებით ქვედაყოფას: ბიოლოგიური თამაში აძლევს მოთამაშეს შესაძლებობას განახორციელოს გენეტიკური ცდები, მოახდინს ეკოსისტემის მოდელირება და სხვ. ამგვარ თამაშებს ხშირად უწოდებენ გამავითარებელ თამაშებსაც. ცხოველთა გამზრდელი სიმულატორები (აგრეთვე ცნობილი როგორც ხელოვნური შინაური ცხოველები ან ელექტრონული ცხოველები) ამ თამაშებში მთავარი აქცენტია გადატანილი მოთამაშესა და რამდენიმე მცირე სიცოცხლის ფორმასთან ურთიერთობაზე. თამაშების ამ რიგიდან აღსანიშნავია „Tamagotchi“, „Petz“ , „Viva Piñata“ და „Nintendogs“. სოციალური სიმულატორი თავის სათამაშო გარემოს აფუძვნებენ თამაშის გმირებს შორის სოციალურ ურთიერთობაზე. ↑ 1.0 1.1 Rollings, Andrew; Ernest Adams (2006). Fundamentals of Game Design. Prentice Hall.  დაარქივებული 2017-12-31 საიტზე Wayback Machine. ↑ Rollings, Andrew; Ernest Adams (2003). Andrew Rollings and Ernest Adams on Game Design. New Riders Publishing, გვ. 477–487. ISBN 1592730019. ციტირების თარიღი: 2009-05-26.  დაარქივებული 2008-09-18 საიტზე Wayback Machine.
ლედ ზეპელინის 1975 წლის ჩრდილო ამერიკული ტურნე

1975 წელს ლედ ზეპელინმა გამართა ჩრდილო ამერიკული ტურნე. იგი დაიწყო 18 იანვარს და დასრულდა 27 მარტს. ვიდრე ჯგუფი ჩრდილო ამერიკაში გაემგზავრებოდა, კონცერტები გამართა ბელგიასა და ნიდერლანდებში. 4 თებერვალს ჯგუფმა კონცერტი გამართა ბოსტონის საკონცერტო დარბაზში, რის შემდეგაც კონცერტების სერია გაგრძელდა კანადის ქალაქ მონრეალში. 8 მარტს კონცერტი გაიმართა ფლორიდაში. 1975 წლის ჩრდილო ამერიკული ტურნეს შემდგომ ჯგუფმა შემდგომი ტურნე 1977 წელს კვლავ ჩრდილო ამერიკაში მოაწყო. ამ ტურნეს ფარგლებში ლედ ზეპელინი საკუთარი თვითმფრინავით The Starship მგზავრობდა. ჩრდილო ამერიკული ტურნეს ფარგლებში. სიმღერების უმრავლესობა აღებული იყო ალბომიდან Physical Graffiti. Rock and Roll (პეიჯი, რობერტ პლანტი, ჯოუნსი, ბონემი) Sick Again (პეიჯი, პლანტი) Over the Hills and Far Away (პეიჯი, პლანტი) In My Time of Dying (პეიჯი, პლანტი, ჯოუნსი, ბონემი) The Song Remains the Same (პეიჯი, პლანტი) The Rain Song (პეიჯი, პლანტი) Kashmir (ბონემი, პეიჯი, პლანტი) No Quarter (პრიჯი, პეიჯი, ჯოუნსი) Trampled Under Foot (პეიჯი, პლანტი, ჯოუნსი) Moby Dick (ბონემი) Dazed and Confused (პეიჯი)* Stairway to Heaven (პეიჯი, პლანტი) ბისზე: Whole Lotta Love (ბონემი, დიქსონი, ჯოუნსი, პეიჯი, პლანტი) Black Dog (პეიჯი, პლანტი, ჯოუნსი) Heartbreaker (ბონემი, პეიჯი, პლანტი) Communication Breakdown (ბონემი, ჯოუნსი, პეიჯი) 11/01/1975 Ahoy Hallen - როტერდამი, ნიდერლანდები 12/01/1975 Forest National - ბრიუსელი, ბელგია 18/01/1975 Metropolitan Sports Center - ბლომინგტონი 20/01/1975 Chicago Stadium - ჩიკაგო 21/01/1975 Chicago Stadium - ჩიკაგო 22/01/1975 Chicago Stadium - ჩიკაგო 24/01/1975 Richfield Coliseum - Cleveland, OH 25/01/1975 Market Square Arena - ინდიანაპოლისი 29/01/1975 Coliseum - Greensboro, NC 31/01/1975 Olympia Stadium - დეტროიტი 01/02/1975 Civic Arena - პიტსბურგი 02/02/1975 Civic Arena - პიტსბურგი 03/02/1975 Madison Square Garden - ნიუ-იორკი 04/02/1975 Nassau Coliseum - Uniondale, NY 06/02/1975 The Forum - მონრეალი 07/02/1975 Madison Square Garden - ნიუ-იორკი 08/02/1975 The Spectrum - ფილადელფია 10/02/1975 Capital Centre - Landover, MD 12/02/1975 Madison Square Garden - ნიუ-იორკი 13/02/1975 Nassau Coliseum - Uniondale, NY 14/02/1975 Nassau Coliseum - Uniondale, NY 16/02/1975 St. Louis Arena - სენტ ლუისი 27/02/1975 Sam Houston Coliseum - ჰიუსტონი 28/02/1975 LSU Assembly Center - Baton Rouge, LA 01/03/1975 Municipal Auditorium - ახალი ორლეანი 02/03/1975 Stokely Athletic Center - Knoxville, TN 03/03/1975 Tarrant Country Convention Center - ფორტ უორზი 04/03/1975 Memorial Auditorium - დალასი 05/03/1975 Memorial Auditorium - დალასი 08/03/1975 The Raceway - West Palm Beach, FL (cancelled) 10/03/1975 San Diego Sports Arena - სან დიეგო 11/03/1975 Civic Arena - ლონგ ბიჩი 12/03/1975 Civic Arena - ლონგ ბიჩი 14/03/1975 San Diego Sports Arena - სან დიეგო 17/03/1975 Seattle Center Coliseum - სიეტლი 19/03/1975 Pacific Coliseum - ვანკუვერი 20/03/1975 Pacific Coliseum - ვანკუვერი 21/03/1975 Seattle Center Coliseum - სიეტლი 24/03/1975 The Forum - ინდიანაპოლისი 25/03/1975 The Forum - ინდიანაპოლისი 27/03/1975 The Forum - ინდიანაპოლისი ჯგუფის ოფიციალური საკონცერტო გამოსვლები ჯგუფის საკონცერტო სეტლისტები
Maxis

EA Maxis — ამერიკული კომპანია, Electronic Arts-ის ფილიალი დაფუძნებული 1997 წელს, როგორც ვიდეო თამაშების დამოუკიდებელი გამავრცელებელი. Maxis არის სერიის The Sims-ს შემქმნელი. მისი თამაშების უმრავლესობა ცხოვრების სიმულატორი თამაშების ჟანრისაა. ოფიციალური საიტი Maxis at MobyGames Maxis საიტზე Wayback Machine (არქივირებულია ნოემბერი 10, 1996) ↑ EA Redwood Shores.
ბეღურა

ბეღურა (ლათ. Passer) — ფრინველების გვარი ბეღურასნაირთა რიგისა. რამდენიმე სახეობა სინანთროპულია. იკვებებიან მარცვლეულით, ჩვილ ბარტყებს მწერებით კვებავენ. გვარში გაერთიანებულია 27–28 სახეობა. დასახლებულ პუნქტებში (ჩრდილოეთისა და ნაწილობრივ შორეული აღმოსავლეთის გარდა) გავრცელებულია სახლის ბეღურა (Passer domesticus), რომელიც ზოგან, განსაკუთრებით სამხრეთში, გარკვეულ ზიანს აყენებს მარცვლეულ კულტურებს, გადააქვს სხვადასხვა მავნებლები და შინაური ფრინველების დაავადების გამომწვევნი.ფართოდაა გავრცელებული მინდვრის ბეღურა (Passer montanus). იკვებება უმთავრესად მწერებით და სარეველების თესლით, რითაც საკმაო სარგებლობა მოაქვს სოფლის მეურნეობისათვის, თუმცა ზოგჯერ მარცვლეულის ნათესებსაც აზიანებს. შუა აზიაში დიდი რაოდენობითაა ესპანური ანუ შავგული ბეღურა (Passer hispaniolensis), რომელიც ამიერკავკასიაშიც გვხვდება. ქართული საბჭოთა ენციკლოპედია, ტ. 2, თბ., 1977. — გვ. 347. ↑ ბეღურა (TSN 179627). ინტეგრაციული ტაქსონომიის საინფორმაციო სისტემა.
The Sims

The Sims — სტრატეგიული სიმულატორი, შექმნილი პერსონალური კომპიუტერისთვის მაქსისის და გავრცელებული Electronic Art-ის მიერ. იგი შექმნილია უილ რატის მიერ, რომელმაც შექმნა SimCity. The Sims არის ვირტუალური პერსონაჟების (სიმების) ყოველდღიური ცხოვრების სიმულაცია. The Sims პირველად გამოვიდა 2000 წლის 4 თებერვალს. 2002 წლის 22 მარტისთვის The Sims-ის 6.3 მილიონი ასლი გაიყიდა, რის გამოც The Sims ითვლება მსოფლიოში ყველაზე მასიურად გაყიდულ თამაშად. The Sims საიტზე Wayback Machine (არქივირებულია ივნისი 3, 2002) The Sims საიტზე Wayback Machine (არქივირებულია თებერვალი 6, 2001) The Sims საიტზე Wayback Machine (არქივირებულია ნოემბერი 9, 2000) The Sims საიტზე Wayback Machine (არქივირებულია ოქტომბერი 8, 1999) ↑ Walker, Trey. (2002-03-22) The Sims overtakes Myst. GameSpot. CNET Networks. ციტირების თარიღი: 2008-03-17.
ბეღურასნაირნი

ბეღურასნაირნი (ლათ. Passeriformes) — ფრინველების რიგი. აერთიანებს 5000-ზე მეტ სახეობას, რომლებიც გავრცელებულია მთელ მსოფლიოში. საქართველოში გვხვდება 140 სახეობა. ბეღურასნაირნი მცირე და საშუალო ზომის ფრინველებია. სხეულის სიგრძე 9,5 სმ-იდან (ნარჩიტა) 65 სმ-მდეა (ყორანი). ზოგი პატარა მენექტრის წონა 3-4 გრამს აღწევს, ხოლო ყველაზე დიდი ზომის ბეღურასნაირთა (ყორნის) წონა 1100-1600 გრამამდე. ბეღურასნაირნთა რიგი იყოფა 4 ქვერიგად: განიერნისკარტები (ლათ. Eurylaimi) გავრცელებული არიან აფრიკასა და სამხრეთ აზიაში. აქვთ მოკლე და განიერი ნისკარტი, ძირითადად მწერებით იკვებებიან. ცნობილია 14 სახეობა, რომლებიც ერთიანდება რკანისკარტასებრთა ოჯახში; მყვირალა ანუ ერთხმიანი ბეღურები (ლათ. Clamatores) უმთავრესად სამხრეთ ამერიკაში გვხვდება, არის ჩრდილო ამერიკაშიც. ცნობილია 100-მეტი სახეობა, რომლებიც ერთიანდება 12 ოჯახში; ნახევრადმგალობელი ბეღურები (ლათ. Menurae) ავსტრალიაში ბინადრობენ, აერთიანებს 1 ოჯახის 4 სახეობას, მათგან ყველაზე მეტად ცნობილია კუდქნარა; მგალობელი ბეღურები (ლათ. Oscines) გავრცელებულია მთელ მსოფლიოში. მათ რთული აგებულების ქვედა ხორხის საბგერი აპარატი აქვსთ. ცნობილია 4000-ზე მეტი სახეობა, რომლებიც ერთიანდებიან 49 ოჯახში. ბეღურასნაირნთა შორის არიან მობინადრე, მომთაბარე და მიმოფრენი სახეობები. უმრავლესობა ცხოვრობს ტყეებსა და ბუჩქნარებში, ზოგი ველებზე. ბეღურასნაირნი განეკუთვნებიან ბარტყოვან ფრინველებს. დებენ 1-16, უმეტესად კი 4-6 კვერცხს. კრუხობა გრძელდება 11-14 დღე, თუმცა ყორანი კრუხობს 20 დღეს, ხოლო კუდქნარა 45 დღეს. სქესობრივ სიმწიფეს აღწევენ დაახლოებით ერთი წლის ასაკში. ბეღურასნაირნთა უმრავლესობას მავნე მწერების მოსპობით სასოფლო მეურნეობისათვის სარგებლობა მოაქვს. ქართული საბჭოთა ენციკლოპედია, ტ. 2, თბ., 1977. — გვ. 347.
თეთრი ბაფთა

თეთრი ბაფთა (გერმ. Das weiße Band) — 2009 წლის ავსტრია/გერმანია/საფრანგეთის ერთობლივი მხატვრული ფილმი. სცენარის ავტორი და რეჟისორია მიხაელ ჰანეკე. ჰანეკეს თანახმად, ეს ფილმი არის „ნებისმიერ სახის ტერორიზმის საფუძვლებზე, იყოს ეს პოლიტიკური თუ რელიგიური“. ფილმის პრემიერა გაიმართა 2009 წლის მაისში კანის კინოფესტივალზე და ოქროს პალმის რტო მიიღო. ყურადღება!  ქვემოთ მოყვანილია სიუჟეტის და/ან დასასრულის დეტალები. მოქმედება ვითარდება ჩრდილოეთ გერმანიის ერთ-ერთ პროტესტანტულ სოფელში პირველი მსოფლიო ომის დაწყების წინ, 1913-1914 წლებში. სოფელში მომხდარ გამოუცნობ დანაშაულებების გამოძიებაში ჩართულნი არიან საეკლესიო გუნდის ბავშვები, ბარონი, მმართველი, პასტორი, ექიმი, ბებიაქალი, მასწავლებელი, მაგრამ არავინ იცის, რა ხდება. იდუმალებით მოცული მოვლენები კი მეორდება. ოფიციალური საიტი „თეთრი ბაფთა“ — კინოფილმების ინტერნეტ-მონაცემთა ბაზა (ინგლისური) „თეთრი ბაფთა“ — Box Office Mojo-ზე „თეთრი ბაფთა“ — Rotten Tomatoes „თეთრი ბაფთა“ — Metacritic-ზე ↑ APA (2009-04-23) "Michael Hanekes ist im Wettbewerb." (in German). Der Standard. Retrieved on 2009-05-25. ↑ APA (2009-05-24) "Michael Haneke: Das Spiel mit der Angst დაარქივებული 2009-05-28 საიტზე Wayback Machine. ." (გერმანულად). კკურიერი. წაკითხვის თარიღი: 2009-05-24. ↑ Festival de Cannes: The White Ribbon. festival-cannes.com. დაარქივებულია ორიგინალიდან — 2014-10-26. ციტირების თარიღი: 2009-05-09. ↑ Variety: Cannes taps heavy hitters. Variety. ციტირების თარიღი: 2009-04-18.[მკვდარი ბმული] ↑ Hollywood Reporter: Industry abuzz about possible Cannes lineup. Hollywood Reporter. დაარქივებულია ორიგინალიდან — 2009-04-09. ციტირების თარიღი: 2009-04-18. ↑ FirstShowing: Francis Ford Coppolas Tetro will be in black-and-white. FirstShowing. ციტირების თარიღი: 2009-04-18.
გოგოლესუბანი

გოგოლესუბანი — სოფელი საქართველოში, გურიის მხარის ჩოხატაურის მუნიციპალიტეტში (ადმინისტრაციული ერთეული გოგოლესუბანი). მდებარეობს მდინარე სუფსის მარჯვნივ, ტერასულ ვაკე-დაბლობზე, ზღვის დონიდან 140 მ., ჩოხატაურიდან 2,5 კმ, საჯავახოს რკინიგზის სადგურიდან 21 კმ. სოფელში არის საბავშვო ბაღი, საჯარო სკოლა. სოფლის ძველი სახელწოდებაა ქვემო ფარცხმა და შედიოდა ფარცხმის სასოფლო საზოგადოებაში. 1908 წელს ეწოდებოდა გოგოლესუბანი, თუმცა ამ სახელით იხსენიებოდა უკვე 1898 წელს. 1930-იან წლებში ჩამოყალიბდა ცალკე სასოფლო საბჭოდ. 1954-1986 წლებში ეკუთვნოდა შუაგანახლების სასოფლო საბჭოს. მთავარი სტატია: გოგოლესუბნის განძი. სოფელში, მდინარე სუფსის მარჯვენა ნაპირზე აღმოჩენილია გვიანდელი ბრინჯაოს ხანის (ძვ. წ. XII-XI სს.) სპილენძის ნივთების განძი. ნაპოვნი მასალა ადგილობრივი წარმოების პროდუქცია უნდა იყოს. 2014 წლის აღწერის მონაცემებით სოფელში ცხოვრობს 858 ადამიანი. ნიკოლოზ ბერძენიშვილი (1895-1965) — ისტორიკოსი მარიამ სიხარულიძე (1907-??) — აგრონომი ქსენია სიხარულიძე (1909-1976) — ფოლკლორისტი დერმიშა გოგოლაძე (1924-2002) ― ისტორიკოსი ვაჟა გოგოლაძე (1927-2006) ― ლოტბარი იური სიხარულიძე (1927-2022) — ისტორიკოსი ქართული საბჭოთა ენციკლოპედია, ტ. 3, თბ., 1978. — გვ. 200. ენციკლოპედია „საქართველო“, ტ. 2, თბ., 2012. — გვ. 69. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საგანმანათლებლო დაწესებულებების კატალოგი. დაარქივებულია ორიგინალიდან — 2021-01-17. ციტირების თარიღი: 2018-12-25. ↑ „ცნობის ფურცელი“ N635 გვ. 2 22 სექტემბერი, 1898 ↑ Кавказскій календарь на 1910 годъ, Тифлись, 1909, стр. 226. ↑ Кавказскій календарь на 1912 годъ, Тифлись, 1911, стр. 143. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II